ડુંગરા દૂરથી રળિયામણાં | chitralekha
Home મા ના સ્વમુખેથી ડુંગરા દૂરથી રળિયામણાં
ડુંગરા દૂરથી રળિયામણાં
કોઈપણ પર્વતમાળાને દૂરથી જોઈએ ત્યારે એ સરસ મજાનાં વૃક્ષોથી આચ્છાદિત અને રમ્ય લાગે છે. જ્યારે નજદીક જઈએ ત્યારે આ સુંદરતા ધીરે ધીરે કાળમીંઢ ખડકો, કપરાં ચઢાણ, ઊંડી ખીણ અને કાંટાળા ઝાડી-ઝાંખરાં ઉપરાંત હિંસક પશુઓના ભયને કારણે જે સોંદર્ય દૂરથી જોયું હતું તેનો આનંદ ઉડાડી દે છે.
કેટલાક માણસોનું પણ આવું જ હોય છે. જ્યાં સુધી એમના નજીકના પરિચયમાં ન આવો ત્યાં સુધી એમનું બાહ્ય વર્તન તેમજ વ્યવહાર એ ઉમદા વ્યક્તિ તરીકેની છબી ઊભી કરે છે. કેટલાક કિસ્સાઓમાં તો માણસને બહારની દુનિયા માટે આ પ્રકારનો મુખવટો પહેરીને જીવવાની ટેવ પડી ગઈ હોય છે. ખરેખર આવા વ્યક્તિના નજીદીકી પરિચયમાં આવવાનું થાય ત્યારે ધારણા કરતાં તદ્દન વિપરીત વ્યવહાર અને વર્તન જોવા મળે છે. આ પ્રકારની વાસ્તવિકતા સામે ચેતવણી સ્વરૂપે આ કહેવત પ્રયોજાય છે.